kardosdrur/scandi-wiki huggingface dataset:
Troms og Finnmark

Troms og Finnmark (nordsamisk: Romsa ja Finnmárku, kvensk: Tromssa ja Finmarkku) er et fylke der blev oprettet den 1. januar 2020 som en del af regionsreformen i Norge. Fylket består af de tidligere fylker Troms og Finnmark, samt Tjeldsund kommune i Nordland. Den 1. januar 2019 blev tidligere fylkesmann i Troms, Elisabeth Aspaker fylkesmann for Troms og Finnmark, med sæde i Vadsø.

Aftalen om sammenlægning af Troms og Finnmark 

 Det nye storfylke skal hedde Troms og Finnmark.
 Den politiske ledelse skal ligge i Tromsø.
 Det nye fylkesting får 57 medlemmer.
 Øverste administrative leder skal have sæde i Tromsø, dvs. fylkesrådmanden og øvrige politiske topfigurer.

Folkeafstemning om sammenlægning 
Den fremforhandlede aftale mødte modstand i Finnmark, og blev 15. marts stemt ned i Finnmark fylkesting (21 mod – 11 for). I stedet vedtog fylkestinget en folkeafstemning om sammenlægning af Troms og Finnmark, som blev afholdt 14. maj 2018. Samtidig viste meningsmålinger i begge fylker massiv modstand mod sammenlægning og støtte til folkeafstemning.

På stemmeseddelen blev vælgernespurgt: «Ønsker du at Finnmark fylke skal slås sammen med Troms fylke?» med valgmulighederne «Ja» og «Nei».58 % af de stemmeberettigede stemte og resultatet blev et flertall (87 %) mod fylkessammenlægning. På forhånd havde fylkesordfører Ragnhild Vassvik udtrykt håb om over 75 % valgdeltakelse.

Efter afstemningen udtalte kommunalminister Monica Mæland, at folkeafstemningen i Finnmark ikke kunne omgøre stortingsvedtagelsen.

Geografi og demografi 
 Fylkets areal vil omfatte ca. 74.828 kvadratkilometer - af dette 65 % i nuværende Finnmark.
 Fylkets folketal vil være ca. 244.000 indbyggere - af dette 68 % i nuværende Troms.
 Fylkets største by vil være Tromsø - med ca. 76.000 indbyggere.

Kommuner 
Der vil være 39 kommuner i fylket fra 1. januar 2020:

 Alta
 Balsfjord
 Bardu
 Berlevåg
 Båtsfjord
 Dyrøy
 Gamvik
 Gratangen
 Hammerfest (Hammerfest, Kvalsund)
 Harstad
 Hasvik
 Ibestad
 Karasjok
 Karlsøy
 Kautokeino
 Kvæfjord
 Kvænangen
 Kåfjord
 Lavangen
 Lebesby
 Loppa
 Lyngen
 Målselv
 Måsøy
 Nesseby
 Nordkapp
 Nordreisa
 Porsanger
 Salangen
 Senja (Berg, Lenvik, Torsken, Tranøy)
 Skjervøy
 Storfjord
 Sørreisa
 Sør-Varanger
 Tana
 Tjeldsund (Skånland, Tjeldsund)
 Tromsø
 Vadsø
 Vardø

Byer 

De største byer i fylket, rangeret efter indbyggertall 1. januar 2017 (kommune i parentes):

Alta, Finnsnes, Hammerfest, Harstad, Honningsvåg, Kirkenes, Tromsø, Vadsø og Vardø har bystatus.

Kilder og henvisninger 

 
Troms
Finnmark
Michel Gondry

Michel Gondry (født 8. maj 1963 i Versailles) er en Oscar-belønnet fransk manuskriptforfatter, film- og musikvideoinstruktør.

Han arbejdede sammen med Charlie Kaufman i 2004, om at instruere filmen Evigt solskin i et pletfrit sind.

Filmografi 
 2008 – Be Kind Rewind
 2006 – The Science of Sleep
 2004 – Evigt solskin i et pletfrit sind
 2001 – Human Nature

Kilder og henvisninger 

 

Filminstruktører fra Frankrig
Vestland

Vestland er navnet på det nye fylke som blev oprettet 1. januar 2020 da Hordaland og Sogn og Fjordane fylker i Vestnorge blev lagt sammen. Hornindal kommune blev samme dato en del af Volda kommune i Møre og Romsdal fylke.

Geografi og demografi 
 Fylkets største by er Bergen - med 281.190 indbyggere (per 1. jan. 2018).
 Fylkets længste fjord er Sognefjorden - med en længde på 205 kilometer.
 Fylkets højeste fjeld er Store Skagastølstind - 2.405 meter over havet - i Jotunheimen.
 Fylkets folketal er ca. 630.000 indbyggere - af dette 83 % i nuværende Hordaland.
 Fylkets areal er ca. 33.868 kvadratkilometer - af dette 54 % i nuværende Sogn og Fjordane.
 Andelen grundskoleelever med bokmål som hovedsprog er 50,8 %.

Politik og administration 
I hensigtsaftalen om oprettelsen af Vestland fylkeskommune har man blandt andet bestemt følgende:

 Fylkeskommunens politiske og administrative ledelse skal være i Bergen.
 Fylkesmandsembedets ledelse skal være i Hermansverk.
 Fylkeskommunen skal styres efter formannskapsmodellen.
 Fylkestinget skal have 65 folkevalgte repræsentanter.
 Administrationssproget skal være nynorsk.

Kommuner 
Der vil være 43 kommuner i Vestland fylke fra 1. januar 2020:

 Alver (Lindås, Meland, Radøy)
 Askvoll
 Askøy
 Aurland
 Austevoll
 Austrheim
 Bergen
 Bjørnafjorden (Fusa, Os)
 Bremanger
 Bømlo
 Eidfjord
 Etne
 Fedje
 Fitjar
 Fjaler
 Gloppen
 Gulen
 Hyllestad
 Høyanger (Høyanger og Nessane kredsen af Balestrand)
 Kinn (Flora, Vågsøy)
 Kvam
 Kvinnherad
 Luster
 Lærdal
 Masfjorden
 Modalen
 Osterøy
 Samnanger
 Sogndal (Balestrand, Leikanger, Sogndal)
 Solund
 Stad (Eid, Selje, og Bryggja kredsen af Vågsøy)
 Stord
 Stryn
 Sunnfjord (Førde, Gaular, Jølster, Naustdal)
 Sveio
 Tysnes
 Ullensvang (Jondal, Odda, Ullensvang)
 Ulvik
 Vaksdal
 Vik
 Voss (Granvin, Voss)
 Øygarden (Fjell, Sund, Øygarden)
 Årdal

Byer 

De største byer i Vestland fylke, rangeret efter indbyggertal 1. januar 2018 (kommune i parentes):

Bergen, Florø, Førde, Leirvik (Stord), Måløy og Odda har bystatus.

Kilder og henvisninger 

 Vestland fylkeskommunes hjemmeside

 
Fylker i Norge
Live act

Et live act er en DJ-performance. Mange producere spiller deres musik gennem et DJ-set. Når en producer spiller deres egne sange via en DJ-controller eller en mixer og USB-afspillere, kaldes det et live act.

Dj's
Danmarks kraftigste orkaner

Danmarks kraftigste orkaner

Vi begyndte i 1857 at registrere storme, orkaner osv. 
Vi har sidenhen haft nogle orkaner der har haft så stor betydning for vores land at vi stadig i dagligdagen snakker om dem. 
Man definerer en orkan hvis middelvinden er over 32,7. 
25,0 - 28,4 STORM
28,4 - 32,7 STÆRK STORM
32,7 - 79,0 ORKAN
79+ EKSTREM ORKAN = Aldrig set i Danmark!

Stormene her er sat op efter styrke og ikke årstal, dødelighed, konsekvenser m.m

Oktoberorkanen 2013 Navn: Allan
Oktoberorkanen 2013 var den hidtil kraftigste orkan vi har haft i Danmark. Orkanen hærgede den 28. oktober 2013 og nåede en vindstyrke på 57,8 m/s og en middelvind på 41 m/s. 
Orkanen gik i land i Ringkøbing ved 13-tiden 2013. Bare få timer efter rev den hele tage af, og væltede bygninger for op til 1 mia. DKK. 
Orkanen sluttede officielt klokken 22 samme aften og varede kun 9 timer. Orkanen nåede på Beauforet-skalaen end styrke på kategori 4.

Decemberorkanen 1999 Navn: Adam
Decemberorkanen 1999 var den hidtil voldsomsete orkan i Danmark. Orkanen hærgede den 3. december 1999 og nåede vindstyrke på 56,1 m/s, og en middelvind på 40,7, dog blæste vindmåleren i stykker hvilket gjorde at stormen formelt set kunne have været kraftigere, selv kraftigere end den i 2013, men måtte officielt slutte med en 2. plads. Stormen gik i land ved Hanstholm og bevægede sig i en bue ned over Danmark. Trods at orkanen officielt set var svagere end den i 2013, anrettede denne meget mere skade da vi i Danmark på daværende tidspunkt ikke kunne håndtere ed storm af denne styrke. Stormen blev officielt afblæst kl. 01.00 om natten og varede i 14 timer. Orkanen nåede en styrke op til kategori 4.

Decemberorkanen 2013 Navn: Bodil
Decemberorkanen 2013 var den hidtil mest ødelæggende orkan. Orkanen hærgede den 5. december 2013 og nåede en vindstyrke på 54,7 m/s, og en middelvind på 39-40 m/s. Orkanen var speciel i den den ramte blot halvanden måned efter den tidligere orkan samme år. Orkanen var også speciel da den førte ENORME mængder vand med sig. Vandmaasserne betød ingen strøm, fornyet huse, men også at ikke kystsikrede sommerhuse styrtede i vandet. Orkanen gik i land kl. 12 og blev officielt afblæst kl. 21.30 samme aften og den varede i 8,5 time. 
Af erfaring fra sidste gang, havde man i særligt tilfælde lukket alle skoler, offentlige arbejdspladser og givet total udgangsforbud. Orkanen nåede styrke svarende til en kategori 4

Adventorkanen 2015
Adventorkanen 2015 var den hidtil mest u-forudsete orkan. Orkanen hærgede den 30. november 2015 og var lidt specielt på den først søndag i advent. Orkanen gik i land kl. 19 den 30 november 2015 og blev afblæst kl. 01.00 1. december. Orkanen kom ekstremt hurtigt ind over Danmark og havde fatale følger. Orkanen havde nemlig en kraft i vindstyrke på op til 51,4 m/s og middelvinden var 41-44 m/s. 
Trods at dette ikke var den stærkeste storm havde den meget fatale følger. Dens styrke nåede nogenlunde en høj kategori 3.

Storme
Danmarks vejr
Høflighed/sandkasse

Høflighed er når man opfører sig høfligt, det vil sige venligt, opmærksomt og hensynsfuldt overfor andre personer. Det er en praktisk brug af gode manere eller etikette. Det er et kulturelt fænomen, og hvad der anses som høfligt i en kultur, kan i nogle tilfælde være uhøfligt eller direkte excentrisk i en anden kulturel kontekst.

Selvom målet med høflighed er at gøre alle parter afslappet og komfortable med hinanden, vil disse kulturelt definerede standarder til tide blive manipuleret sådan at de bringer skam over en bestemt part. Nogle studier har vist at kvinder har en større tendens til at bruge høflighed end mænd, selvom de eksakte forskelle ikke er klare.

Se også 
 Opførsel
 Opdragelse

Referencer

Eksterne henvisninger 
 Ordbog over det danske sprog, opslag: Høflighed

Mellemmenneskelige forhold
Politologi
Viken (fylke)

Viken er et fylke og fylkeskommune i Norge som blev etableret 1. januar 2020. Det består af de tidligere fylker Østfold, Akershus og Buskerud, samt Svelvik kommune i nutidens Vestfold, og Jevnaker og Lunner kommuner i Oppland. Fylket har hovedsæde i Oslo, som selv ligger udenfor fylket.

Det har fået navn efter den historiske region Viken, som i vikingetid og tidlig middelalder tid omfattede områderne omkring Oslofjorden, men som fra senmiddelalderen har betegnet nordre Bohuslän.

Moss blev hovedsæde for fylkesmanden for Viken og Oslo den 1. januar 2019 mens administrationen ligger i Oslo, Drammen og Sarpsborg.. Fylkeskommunen har hovedsæde i Oslo i Akershus fylkeskommunes tidligere lokaler.

Viken fylke udgør ikke noget traditionelt geografisk område eller landskab i Norge, men hele fylket ligger indenfor det langt større historiske Akershus len og Akershus stiftamt, som i høj grad svarede til Østlandet. Viken fylke omfatter ikke Oslo, som helt siden middelalderen har været administrationscenter i Akershus og som ligger centralt i fylket. 1,2 millioner mennesker, eller ca. 25 % af Norges befolkning, bor i området.

Kilder og henvisninger 

 
Fylker i Norge
Østfold
Akershus
Buskerud fylke
Smerte og ære

Smerte og ære er en spansk drama film fra 2019. Den blev instrueret af Pedro Almodóvar.

Medvirkende 
 Antonio Banderas som Salvador Mallo
 Asier Etxeandia som Alberto Crespo
 Leonardo Sbaraglia som Federico Delgado
 Nora Navas som Mercedes
 Julieta Serrano som Jacinta
 César Vicente som Eduardo

Eksterne henvisninger 
 

Film fra 2019
Film instrueret af Pedro Almodovar
Spansksprogede film
Dramafilm
Film fra Spanien
Krystalfilter

Et krystalfilter er et elektronisk filter, som anvender kvartskrystal resonatorer. (Det er kun nogle få kvartskrystal atomkonfigurationer, som er piezoelektriske) Fordi disse kvartskrystaller er piezoelektriske, kan deres mekaniske karakteristikker anvendes i elektroniske kredsløb.

Krystalfiltre har normalt høj selektivitet
Kvartskrystaller fungerer som mekaniske resonatorer med en meget høj godhed (fra 10.000 til 100.000 og højere - langt højere end konventionelle resonatorer bygget af spoler og kondensator). Krystallernes stabilitet og dets høje godhed muliggør filtre at have præcise centerfrekvenser og stejle båndpaskarakteristikker. Krystalfilter dæmpning i båndpasset er typisk 1,5-5 dB.

Ved at koble to eller flere kvartskrystalresonatorer sammen kan selektive filtre - med ønsket båndbredde, designes indenfor visse båndbreddegrænser.

Anvendelse
Krystalfiltre anvendes almindeligvis indenfor telekommunikationsapparater såsom radiomodtagere og radiosendere.

Et krystalfilter anvendes ofte i superheterodynmodtageres mellemfrekvenstrin i højkvalitets radiomodtagere. Billigere superheterodynmodtagere anvender keramiske filtre bygget af keramiske resonatorer (der også anvender den piezoelektriske effekt) - eller afstemte LC-kredsløb. Et krystal ladder filter er en krystalfiltervariant, der laves af flere krystaller i serie.

Krystalfiltre er typisk designet med centerfrekvenser på 9 MHz eller 10,7 MHz til at yde selektivitet i kommunikationsmodtagere - eller ved højere frekvenser. Måden et krystal skæres på afgør krystallets mulige resonansfrekvenser.

Historisk
Designmetoden til at anvende kvartskrystaller som filtreringskomponent, blev anvist af professor Walter Cady i 1922. Det var mest Warren P. Masons arbejde i de sene 1920'ere og tidlige 1930'ere, som anviste metoder til at indlejre kvartskrystaller i LC-lattice-filter netværk, som bidrog med mange fremskridt indenfor telefonkommunikation. Krystalfilter design fra 1960'erne tillod ægte Chebyshev, Butterworth - og andre typiske filterkarakteristikker. Krystalfilter design fortsatte med at blive forbedret i 1970'erne og 1980'erne med udviklingen af multipol monolitiske filtre, som fortsat anvendes i dag.

Se også
Krystaloscillator

Kilder/referencer

Elektroniske filtre
Evita (film)

Evita er en amerikansk drama film fra 1996. Den blev instrueret af Alan Parker.

Medvirkende 

 Madonna som Eva Perón
 Antonio Banderas som Ché
 Jonathan Pryce som Juan Perón
 Jimmy Nail som Agustín Magaldi
 Victoria Sus som Dona Juana
 Julian Littman som Juan
 Olga Merediz som Blanca
 Laura Pallas som Elisa
 Julia Worsley som Erminda
 María Luján Hidalgo som Ung Eva

Eksterne henvisninger 
 

Amerikanske film fra 1996
Golden Globe for bedste film - musical eller komedie
Dramafilm fra USA
Musicalfilm fra USA
Biografiske film fra USA
Engelsksprogede film
Eva Peron
Angel Has Fallen

Angel Has Fallen er en amerikansk dramafilm fra 2019. Den blev instrueret af Ric Roman Waugh.  Det er den tredje i Fallen-filmserien efter Olympus Has Fallen (2013) og London Has Fallen (2016).

Medvirkende 
 Gerard Butler som Mike Banning
 Morgan Freeman som President Allan Trumbull
 Danny Huston som Wade Jennings
 Michael Landes som Sam Wilcox
 Tim Blake Nelson som Vice President Kirby
 Nick Nolte som Clay Banning

Eksterne henvisninger 
 

Amerikanske film fra 2019
Dramafilm fra USA
Actionfilm fra USA
Thrillerfilm fra USA
Olympus Has Fallen

Olympus Has Fallen er en amerikansk dramafilm fra 2013 instrueret af Antoine Fuqua. Det er den første i Fallen-filmserien.

Medvirkende 
 Gerard Butler som Mike Banning
 Aaron Eckhart som Præsident Benjamin Asher
 Morgan Freeman som Martin Trumbull
 Angela Bassett som Lynne Jacobs
 Dylan McDermott som Agent Forbes
 Melissa Leo som Ruth McMillan
 Rick Yune som Kang
 Ashley Judd som Margaret Asher
 Robert Forster som General Edward Clegg
 Radha Mitchell som Leah

Eksterne henvisninger 
 

Amerikanske film fra 2013
Dramafilm fra USA
Spionfilm fra USA
London Has Fallen

London Has Fallen er en amerikansk drama film fra 2016. Den blev instrueret af Babak Najafi.  Det er den anden i Fallen-filmserien efter Olympus Has Fallen (2013).

Medvirkende 
 Gerard Butler som Mike Banning
 Aaron Eckhart som Benjamin Asher
 Morgan Freeman som Allan Trumbull
 Alon Moni Aboutboul som Aamir Barkawi
 Angela Bassett som Lynne Jacobs
 Robert Forster som General Edward Clegg
 Melissa Leo som Forsvarsminister Ruth McMillan
 Radha Mitchell som Leah Banning
 Charlotte Riley som Jacqueline Marshall
 Jackie Earle Haley som Mason
 Sean O'Bryan som Ray Monroe

Eksterne henvisninger 
 

Amerikanske film fra 2016
Dramafilm fra USA
Spionfilm
Britiske film fra 2016
Dramafilm fra Storbritannien
Actionfilm fra Storbritannien
Actionfilm fra USA
2019 redefinition af SI-enhederne

Omdefinering af SI-enhederne i 2019 skete i forbindelse med 144 års jubilæet for Meterkoventionen, den 20. maj 2019.
I de nye definitioner for fire af de syv SI-enheder, kilogram, ampere, kelvin og mol, er de blevet omdefineret ved at fastsætte eksakte numeriske værdier for henholdsvis Plancks konstant (h), Elementarladningen (e), Boltzmanns konstant (k) og Avogadros konstant (NA).

Sekund, meter og candela var allerede defineret af fysiske konstanter og de var kun underlagt rettelser af deres definitioner. De nye definitioner stræbte efter at forbedre SI-systemet uden at ændre værdien af nogen enheder, for at sikre at eksisterende målinger stadig havde samme værdi.
I november 2018 vedtog den 26. generalkonference vedrørende vægt og mål (CGPM) enstemmigt ændringerne, som det internationale udvalg vedrørende vægt og mål (CIPM) havde foreslået tidligere samme år, efter at have sikret sig at de tidligere aftalte betingelser for ændringen var opfyldt. Disse betingelser blev indfriet gennem en række eksperimenter, der målte konstanterne med en høj nøjagtighed i forhold til de gamle SI-definitioner, og var kulminationen på årtiers forskning.

Referencer 

SI-enheder
Innlandet

Innlandet er et nyt fylke i Norge, der blev oprettet 1. januar 2020, i hovedsagen ved en sammenlægning af fylkerne Hedmark og Oppland. Kommunene Jevnaker og Lunner blev dog overført til det ligeledes nye fylke Viken.

Fylkesmannsembedet for det nye sammenlagte fylke ligger i Lillehammer allerede fra 2019. Hovedsædet for administrativ og politisk ledelse skal ligge i Hamar, men der bliver også fylkeskommunale funktioner i Lillehammer. Tidligere justitsminister Knut Storberget er udnævnt til fylkesmand for Innlandet fylkeskommune.

Geografi 
Området dækker i nærheden af 17 procent af fastlandsarealet i Norge, og spænder fra Osloregionen i syd til Trøndelag i nord. Mod vest afgrænses regionen af Jotunheimen og fjeldområdene i Valdres, og har i øst grænse til Sverige.

Norges største sø, Mjøsa, ligger centralt placeret midt i Innlandet. Omkring Mjøsa ligger blandt andet byerne Brumunddal, Gjøvik, Moelv, Hamar og Lillehammer, som også omtales som Mjøsbyen og Mjøsbyregionen. Innlandet huser også Norges højeste fjeld, Galdhøpiggen, og Norges længste elv, Glomma.

Innlandet har en stor jord- og skovbrugsbaseret sektor; Omkring 20 procent af Norges landbrugsproduktion er fra Innlandet, og omkring 40 procent af al skovhugst.

Hedmark og Oppland bliver til Innlandet 
Som en del af regionreformen blev det foreslået at Hedmark og Oppland skulle slå sig sammen til et fylke. I december 2017 blev det foreslået at navnet på det nye fylke bliver Innlandet. Sammenlægningen blev formelt besluttet af de to fylkesting i Hedmark og Oppland 15. januar 2018. Det blev også bestemt, at det fremtidige fylkesting skal have 57 repræsentanter. Even Aleksander Hagen blev på det konstituerende møde valgt til leder af fællesnænet for sammenlægningen af fylkeskommunerne i Oppland og Hedmark. Nye Innlandet fylkeskommune blev en realitet fra 1. januar 2020.

Kilder og henvisninger
Otto Christian Rosenkrantz

Otto Christian Rosenkrantz (født 24. marts 1727, død 31. oktober 1785 i København) var en dansk-norsk officer (premiermajor). Efter en karriere som officer ved forskellige norske regimenter blev han kommandant på Vardøhus fæstning fra 1780 til 1785. 

I sit andet ægteskab med Karen Johanne Rønning (1719–1779), havde Otto Christian Rosenkrantz tre sønner, herunder Niels Rosenkrantz og Marcus Gjøe Rosenkrantz. Familien tilhørte adelsslægten Rosenkrantz, men forældrene var uformuende.

Otto Christian Rosenkrantz døde 31. oktober 1785 på en rejse til København.

Noter 

Officerer fra Danmark-Norge 
Otto Christian
Danskere i 1700-tallet
Nordmænd i 1700-tallet
Eksem

Eksem er en gruppe sygdomme, der resulterer i betændelse på huden. Disse sygdomme karakteriseres af kløe, rød hud og udslæt. I korte periode kan der også opstå små vabler, mens huden over længere perioder kan blive tykkere. Området af hud, som har eksem, kan variere fra ganske små steder til at dække hele kroppen.

Eksem er en gruppe af lidelser, som inkluderer atopisk eksem, allergisk eksem, kontakteksem og stasiseksem. Den egentlig årsag til eksemen er ofte uklar. Eksempler kan inkluderer en kombination af irritation, allergi og dårligt blodomløb. Typen af eksem bliver normalt afgjort af personens historie og stedet, hvor udslettet er placeret. Eksempelvis optræder kontakteksem ofte på hænderne af personer, som ofte får dem våde. Allergisk eksem sker når en person er udsat for et allergene, der forårsager hypersensitiv reaktion i huden.

Behandling af atopisk eksem sker typisk ved brug af fugtigheds- og steroidcreme. Steroidecremer bør generelt være af medium til høj styrke, og bør bruges i mindre end 2 uger ad gangen for at undgå bivirkninger. Antibiotika kan også være nødvendigt, hvis der er tegn på hudinfektioner. Kontakteksem bliver typisk behandligt ved at undgå allergenet. Antihistaminer kan hjælpe med at sove og mindske kløen om natten.

Det anslås at eksem påvirkede omkring 245 millioner personer på verdensplan i 2015. Atopisk eksem er den mest almindelige type, og den begynder normalt i barndommen. I USA får 10–30% af befolkningen denne lidelse. Kontakteksem er dobbelt så udbredt blandt kvinder i forhold til mænd. Allergisk eksem rammer omkring 7% af befolkningen på et tidspunkt i deres liv. Kontakteksem er almindelig, særligt for personer inden for særlige brancher, men de præcise tal er uklare.

Referencer 

Sygdomme
Poul Due Jensens Fond

Poul Due Jensens Fond (Grundfos Fonden) er hovedaktionær i Grundfos. Fonden, hvis hovedformål det er at eje og bevare Grundfos, blev oprettet af fabrikant Poul Due Jensen i 1975.

Fonden uddeler hver år Grundfosprisen for at "fremme, anerkende og støtte national og international forskning i banebrydende og visionære løsninger inden for teknik og videnskab." Prisen blev oprettet i 2001, og aldersgrænsen for at modtage prisen er sat til 40 år for mænd og 45 år for kvinder.

Referencer

Eksterne henvisninger 
 Fondens website

Fonde fra Danmark
Grundfos
Etableret i 1975
Superman (film fra 1978)

Superman (også kendt som Superman The Movie), er en amerikansk superheltefilm fra 1978, instrueret af Richard Donner, og med Christopher Reeve i hovedrollen. 

Filmen er baseret på tegneserierne om Superman fra DC Comics.

Handling 
Da hans planet bliver invaderet, sender Jor-El (Marlon Brando), sin søn Kal-El ned til Jorden, for at han kan vokse op sikkert og trygt. Familien Kent finder ham, giver ham navnet Clark Kent, og opfostrer ham. Nogle år senere arbejder den voksne Clark Kent (Christopher Reeve) på the Daily Planet, og forelsker sig i sin medarbejder Lois Lane (Margot Kidder). Senere finder Clark ud af at han har superkræfter, og må stoppe Lex Luthor's (Gene Hackman) onde plan som Superman.

Medvirkende 
 Christopher Reeve som Clark Kent/Superman
 Marlon Brando som Jor-El
 Gene Hackman som Lex Luthor
 Margot Kidder som Lois Lane
 Ned Beatty som Otis
 Jackie Cooper som Perry White
 Terence Stamp som General Zod

Eksterne henvisninger 
 

Amerikanske film fra 1978
Superman
Superheltefilm
Science fiction-film fra USA
Elektronista (Podcast)

Elektronista er en dansk podcast med Christiane Vejlø, som gik tæt på det digitale liv. 

I hvert program inviterede Vejlø gæster i studiet til samtaler om alt fra nye digitale gadgets over apps til nyheder fra medieverdenen.

Elektronista blev sendt på Radio24syv fra 2011 til 2019. Sidste udgave af Elektronista hos Radio24syv blev sendt den 24. oktober 2019.

Vejlø startede derefter Elektronista op som en selvstændig podcast i maj 2020.

Referencer 

Podcasts
Etableret i 2011
BK Amager

Basketball Klubben Amager er en dansk basketballklub, som spiller i den danske Basketligaen og Dameligaen. B.K. Amager blev ved en stiftende generalforsamling på Kastrup Skole i 1976 etableret som Amager Basket. Klubben befinder sig Tårnby Kommune og har deres primære faciliteter i Amagerhallen på Løjtegårdsvej.

Kilder og henvisninger

Basketballklubber i Danmark
Tårnby Kommune